NORAKSTS

|  |  |
| --- | --- |
| 24.08.2023. | Nr.9/11 |

**PAR ĪPAŠO NOTEIKUMU PIEMĒROŠANU SIA “JELGAVAS AUTOBUSU PARKS” AUTOTRANSPORTA LĪDZEKĻU IEPIRKUMAM**

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 3** (G.Kurlovičs, A.Rublis, A.Tomašūns), **ATTURAS – 1** (A.Pagors),

Saskaņā ar Pašvaldību likuma 10. panta pirmās daļas 21. punktu, Sabiedriskā transporta pakalpojumu likuma 18. pantu, Publisko iepirkumu likuma 54. panta piekto daļu un ņemot vērā SIA “JELGAVAS AUTOBUSU PARKS” 2023. gada 4. augusta vēstuli Nr.1-19-1/49 “Par īpašo noteikumu piemērošanu iepirkumam autotransporta jomā”, lai SIA “JELGAVAS AUTOBUSU PARKS” spētu nodrošināt pakalpojuma sniegšanas nepārtrauktību, un spētu garantēt Jelgavas valstspilsētas civilās aizsardzības plāna ietvaros noteikto uzdevumu izpildi (iedzīvotāju evakuācija un pamatvajadzību nodrošināšana, iedzīvotāju evakuācija vai kontrolēta cilvēku pārvietošana no bīstamās zonas),

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut SIA “JELGAVAS AUTOBUSU PARKS” izsludināt iepirkumu par 10 (desmit) ar iekšdedzes motoru darbināmu M3 kategorijas I klases autobusu iegādi 2023. gadā.
2. SIA “JELGAVAS AUTOBUSU PARKS” līdz 2025. gada 31. decembrim veikt iepirkuma izsludināšanu par bezemisiju M3 kategorijas I klases autobusu iegādi, nodrošinot normatīvajos aktos noteikto kopējo tīro autotransporta līdzekļu procentuālo īpatsvaru iepirkumā.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja sekretāre  Ž.Memena

2023. gada 24. augustā